title: Komisjoni rakendusmäärus (EL) 2018/303, 27. veebruar 2018, milles käsitletakse toimeaine Reynoutria sachalinensis'e ekstrakti heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst )

text:
               1.3.2018

               ET

               Euroopa Liidu Teataja

               L 59/1

         KOMISJONI RAKENDUSMÄÄRUS (EL) 2018/303,
   27. veebruar 2018,
   milles käsitletakse toimeaine Reynoutria sachalinensis'e ekstrakti heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:

               (1)

               Ühendkuningriik sai 3. novembril 2011 ettevõtjalt Marrone Bio innovations määruse (EÜ) nr 1107/2009 artikli 7 lõike 1 kohase taotluse toimeaine Reynoutria sachalinensis'e ekstrakti heakskiitmiseks.

               (2)

               Vastavalt kõnealuse määruse artikli 9 lõikele 3 teatas referentliikmesriik 21. märtsil 2012 taotlejale ja teistele liikmesriikidele ning 11. mail 2012 komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

               (3)

               Nimetatud toimeaine mõju inimeste ja loomade tervisele ja keskkonnale on taotleja poolt ettepandud kasutusvaldkonna puhul hinnatud kooskõlas kõnealuse määruse artikli 11 lõigetega 2 ja 3. Referentliikmesriik esitas esialgse hindamisaruande komisjonile ja toiduohutusametile 22. juulil 2014.

               (4)

               Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt kõnealuse määruse artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriik hindas täiendavat teavet ja esitas toiduohutusametile oma hinnangu ajakohastatud esialgse hindamisaruandena.

               (5)

               Esialgse hindamisaruande on läbi vaadanud liikmesriigid ja toiduohutusamet. Toiduohutusamet esitas komisjonile oma järeldused toimeaine Reynoutria sachalinensis'e ekstrakti riskihindamise (2) kohta 31. augustil 2015.

               (6)

               16. oktoobri 2017. aasta kirjaga võttis Marrone Bio innovations tagasi oma taotluse Reynoutria sachalinensis'e ekstrakti heakskiitmiseks. Taotluse tagasivõtmise tõttu ei tohiks toimeainet Reynoutria sachalinensis'e ekstrakti määruse (EÜ) nr 1107/2009 artikli 13 lõike 2 kohaselt heaks kiita.

               (7)

               Käesolev määrus ei piira õigust esitada Reynoutria sachalinensis'e ekstrakti kohta uut taotlust määruse (EÜ) nr 1107/2009 artikli 7 kohaselt.

               (8)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmata jätmine
   Toimeainet Reynoutria sachalinensis'e ekstrakti ei kiideta heaks.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. veebruar 2018

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract („Järeldused toimeaine Reynoutria sachalinensis'e ekstrakti pestitsiidina kasutamise riskihindamist käsitleva vastastikuse eksperdihinnangu kohta“). EFSA Journal 2015;13(9):4221, 73 lk Kättesaadav internetis aadressil: www.efsa.europa.eu/efsajournal.


title: Komisjoni rakendusmäärus (EL) 2018/307, 28. veebruar 2018, millega laiendatakse Euroopa Parlamendi ja nõukogu määruses (EÜ) nr 853/2004 seoses Salmonella spp.-ga sätestatud eritagatisi broilerite (Gallus gallus) lihale, mis on ette nähtud Taani saatmiseks (EMPs kohaldatav tekst )

text:
               2.3.2018

               ET

               Euroopa Liidu Teataja

               L 60/5

         KOMISJONI RAKENDUSMÄÄRUS (EL) 2018/307,
   28. veebruar 2018,
   millega laiendatakse Euroopa Parlamendi ja nõukogu määruses (EÜ) nr 853/2004 seoses Salmonella spp.-ga sätestatud eritagatisi broilerite (Gallus gallus) lihale, mis on ette nähtud Taani saatmiseks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artikli 8 lõike 3 punkti b,
   ning arvestades järgmist:

               (1)

               Määruses (EÜ) nr 853/2004 on sätestatud loomset päritolu toidu hügieeni erieeskirjad toidukäitlejatele koos teatavate eritagatistega teatava loomset päritolu toidu puhul, mis on ette nähtud Soome ja Rootsi turu jaoks. Seetõttu peavad toidukäitlejad, kes kavatsevad vastavalt määratletud loomade liha neis liikmesriikides turule viia, järgima teatavaid salmonellaga seoses kohaldatavaid eeskirju. Samuti on määrusega ette nähtud, et selliste lihasaadetistega peab kaasas olema kaubadokument, mis kinnitab, et kooskõlas liidu õigusaktidega on tehtud mikrobioloogiline test, mille tulemused olid negatiivsed.

               (2)

               Lisaks on komisjoni määruses (EÜ) nr 1688/2005 (2) kõnealuseid eritagatisi täpsustatud, sätestades eeskirjad sellisest lihast proovide võtmiseks ja mikrobioloogilised meetodid nende proovide uurimiseks. Samuti on selles sätestatud lihasaadetistele lisatav kaubadokument.

               (3)

               5. oktoobril 2007 esitas Taani veterinaar- ja toiduamet kooskõlas määrusega (EÜ) nr 853/2004 komisjonile taotluse lubada Taanil kohaldada eritagatisi kogu Taani territooriumil seoses salmonellaga broilerite (Gallus gallus) lihas. Taotlus sisaldab Taanis broilerite (Gallus gallus) liha suhtes kohaldatava salmonella tõrje programmi kirjeldust.

               (4)

               Toiduahela ja loomatervishoiu alaline komitee saavutas oma 18. juuni 2008. aasta koosolekul kokkuleppe komisjoni talituste töödokumendi „Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus“ („Juhenddokument salmonella tõrje programmide miinimumnõuete kohta, et neid saaks liigi Gallus gallus lindude liha ja munade puhul tunnistada samaväärseks Rootsi ja Soome puhul heakskiidetud programmidega“) (3) (edaspidi „juhenddokument“) osas.

               (5)

               Taanis broilerite (Gallus gallus) liha suhtes kohaldatav salmonella tõrje programm on tunnustatud samaväärseks Rootsi ja Soome puhul heaks kiidetud programmidega ning on kooskõlas juhenddokumendiga. Taanis oli salmonella levimus liigi Gallus gallus aretuskarjades siiski suurem juhenddokumendis ette nähtud ülempiirist, seepärast ei saanud seda pidada samaväärseks Soome ja Rootsi olukorraga.

               (6)

               6. veebruaril 2017 edastas Taani veterinaar- ja toiduamet andmed salmonella levimuse kohta liigi Gallus gallus aretuskanade tarbekarjades, täiskasvanud aretuskarjades ja broilerite karjades ning lihas aastatel 2011–2016. Aastatel 2015–2016 oli levimus kooskõlas juhenddokumendis seatud ülempiiriga.

               (7)

               Seepärast tuleks eritagatisi laiendada broilerite (Gallus gallus) liha saadetistele, mis on ette nähtud Taani saatmiseks. Lisaks tuleks kõnealuste saadetiste suhtes kohaldada määruses (EÜ) nr 1688/2005 sätestatud eeskirju sellisest lihast proovide võtmise, proovide mikrobioloogilise uurimise meetodite ja kaubadokumendi kohta.

               (8)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Taani võib kohaldada määruse (EÜ) nr 853/2004 artikli 8 lõikes 2 seoses Salmonella spp.-ga sätestatud eritagatisi broilerite (Gallus gallus) liha saadetiste suhtes, mis vastavad määruse (EÜ) nr 853/2004 I lisa punkti 1.1 määratlusele ning mis on ette nähtud Taani saatmiseks.
   Artikkel 2
   Artiklis 1 osutatud liha saadetistele peab olema lisatud määruse (EÜ) nr 1688/2005 IV lisas esitatud näidisele vastav kaubadokument.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. veebruar 2018

            Komisjoni nimel

            president

         Jean-Claude JUNCKER

      (1)  ELT L 139, 30.4.2004, lk 55.

      (2)  Komisjoni 14. oktoobri 2005. aasta määrus (EÜ) nr 1688/2005, millega rakendatakse Euroopa Parlamendi ja nõukogu määrust (EÜ) nr 853/2004 salmonelloosiga seotud lisatagatiste osas, mis on ette nähtud teatavate Soome ja Rootsi saadetavate liha- ja munapartiide puhul (ELT L 271, 15.10.2005, lk 17).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Komisjoni rakendusmäärus (EL) 2018/310, 1. märts 2018, millega määratakse kindlaks teraviljasektori imporditollimaksud, mida kohaldatakse alates 2. märtsist 2018

text:
               2.3.2018

               ET

               Euroopa Liidu Teataja

               L 60/19

         KOMISJONI RAKENDUSMÄÄRUS (EL) 2018/310,
   1. märts 2018,
   millega määratakse kindlaks teraviljasektori imporditollimaksud, mida kohaldatakse alates 2. märtsist 2018
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 183,
   ning arvestades järgmist:

               (1)

               Komisjoni määruse (EL) nr 642/2010 artikli 1 lõikega 1 (2) on ette nähtud, et CN-koodide 1001 11 00, 1001 19 00, ex 1001 91 20 (pehme seemnenisu), ex 1001 99 00 (kõrgekvaliteediline pehme nisu, v.a seemnenisu), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks on võrdne nende toodete importimise ajal kehtiva sekkumishinnaga mida on suurendatud 55 % ning vähendatud vastava partii CIF-impordihinna võrra. Kõnealune imporditollimaks ei tohi siiski ületada ühise tollitariifistiku tollimaksumäära.

               (2)

               Määruse (EL) nr 642/2010 artikli 1 lõikega 2 on ette nähtud, et nimetatud artikli lõikes 1 osutatud imporditollimaksu arvutamiseks kehtestatakse kõnealuses lõikes osutatud toodetele regulaarselt tüüpilised CIF-impordihinnad.

               (3)

               Määruse (EL) nr 642/2010 artikli 2 lõike 1 kohaselt on nimetatud määruse artikli 1 lõikes 1 osutatud toodete imporditollimaksu arvutamiseks kasutatav impordihind iga päeva tüüpiline CIF-impordihind, mis on kindlaks määratud nimetatud määruse artikliga 5 ette nähtud korras.

               (4)

               Alates 21. septembrist 2017 arvutatakse Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu) 1002 10 00 ja 1002 90 00 alla kuuluvate toodete imporditollimaks määruse (EL) nr 642/2010 artikli 2 lõike 5 kohaselt.

               (5)

               Seepärast tuleks alates 2. märtsist 2018 kehtestada imporditollimaksud, mida kohaldatakse uute maksude jõustumiseni.

               (6)

               Kooskõlas määruse (EL) nr 642/2010 artikli 2 lõikega 2 peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 642/2010 artikli 1 lõikes 1 osutatud teraviljasektori imporditollimaksud, mida kohaldatakse alates 2. märtsist 2018, on sätestatud käesoleva määruse I lisas, lähtudes II lisas esitatud teabest.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. märts 2018

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 20. juuli 2010. aasta määrus (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas (ELT L 187, 21.7.2010, lk 5).

      I LISA

                     Määruse (EL) nr 642/2010 artikli 1 lõikes 1 osutatud toodete imporditollimaksud, mida kohaldatakse alates 2. märtsist 2018

                  CN-kood

                  Kaupade kirjeldus

                  Imporditollimaks (1)
                      (2)

                  (eurot/tonn)

                  1001 11 00

                  Kõva NISU, seemneks

                  0,00

                  1001 19 00

                  Kõva NISU, kõrge kvaliteediga, v.a seemneks

                  0,00

                  keskmise kvaliteediga, v.a seemneks

                  0,00

                  madala kvaliteediga, v.a seemneks

                  0,00

                  ex 1001 91 20

                  Harilik NISU, seemneks

                  0,00

                  ex 1001 99 00

                  Harilik NISU, kõrge kvaliteediga, v.a seemneks

                  0,00

                  1002 10 00

                  RUKIS, seemneks

                  0,56

                  1002 90 00

                  RUKIS, v.a seemneks

                  0,56

                  1005 10 90

                  MAISITERAD, seemneks (v.a hübriidid)

                  0,56

                  1005 90 00

                  MAISITERAD, v.a seemneks (3)

                  0,56

                  1007 10 90

                  TERASORGO, seemneks (v.a hübriidid)

                  0,56

                  1007 90 00

                  TERASORGO, v.a seemneks

                  0,56

         (1)  Importija võib taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                  —

                  3 euro võrra tonni kohta, kui lossimissadam asub Vahemere ääres (alates Gibraltari väinast) või Musta mere ääres ning kaup saabub liitu Atlandi ookeani või Suessi kanali kaudu,

                  —

                  2 euro võrra tonni kohta, kui lossimissadam asub Taanis, Eestis, Iirimaal, Lätis, Leedus, Poolas, Soomes, Rootsis, Ühendkuningriigis või Pürenee poolsaare Atlandi ookeani ääres.

         (2)  Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete puhul arvutatakse tollimaks määruse (EL) nr 642/2010 artikli 2 lõike 5 kohaselt.

         (3)  Importija võib taotleda imporditollimaksu vähendamist ühtse määra alusel 24 euro võrra tonni kohta, kui on täidetud määruse (EL) nr 642/2010 artiklis 3 kehtestatud tingimused.

      II LISA

         I LISAS KEHTESTATUD IMPORDITOLLIMAKSUDE ARVUTAMISEL ARVESTATAVAD TEGURID

                  1.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              (eurot/tonn)

                              Pehme nisu (1)

                              Mais

                              Börs

                              Minneapolis

                              Chicago

                              Noteering

                              193,300

                              117,450

                              Mehhiko lahe lisatasu

                              84,902

                              21,549

                              Suure järvistu lisatasu

                              —

                              —

                  2.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              Lasti veokulud: Mehhiko laht – Rotterdam:

                              17,471 eurot/t

                              Lasti veokulud: Suur järvistu – Rotterdam:

                              — eurot/t

         (1)  Lisatasu 14 eurot tonni kohta sisse arvestatud (määruse (EL) nr 642/2010 artikli 5 lõige 3).


title: Komisjoni rakendusmäärus (EL) 2018/308, 1. märts 2018, milles sätestatakse Euroopa Parlamendi ja nõukogu direktiivi 2014/59/EL rakenduslikud tehnilised standardid seoses vormingute, vormide ja määratlustega, mille alusel teevad kriisilahendusasutused kindlaks ja esitavad Euroopa Pangandusjärelevalvele teabe omavahendite ja kõlblike kohustuste miinimumnõude kohta (EMPs kohaldatav tekst )

text:
                  2.3.2018

                  ET

                  Euroopa Liidu Teataja

                  L 60/7

            KOMISJONI RAKENDUSMÄÄRUS (EL) 2018/308,
      1. märts 2018,
      milles sätestatakse Euroopa Parlamendi ja nõukogu direktiivi 2014/59/EL rakenduslikud tehnilised standardid seoses vormingute, vormide ja määratlustega, mille alusel teevad kriisilahendusasutused kindlaks ja esitavad Euroopa Pangandusjärelevalvele teabe omavahendite ja kõlblike kohustuste miinimumnõude kohta
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 15. mai 2014. aasta direktiivi 2014/59/EL, millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik ning muudetakse nõukogu direktiivi 82/891/EMÜ ning Euroopa Parlamendi ja nõukogu direktiive 2001/24/EÜ, 2002/47/EÜ, 2004/25/EÜ, 2005/56/EÜ, 2007/36/EÜ, 2011/35/EL, 2012/30/EL ja 2013/36/EL ning määruseid (EL) nr 1093/2010 ja (EL) nr 648/2012, (1) eriti selle artikli 45 lõike 17 kolmandat lõiku,
      ning arvestades järgmist:

                  (1)

                  Kriisilahendusasutustele on seatud ülesandeks kehtestada igale krediidiasutusele omavahendite ja kõlblike kohustuste miinimumnõue (edaspidi „MREL“) vastavalt direktiivi 2014/59/EL artiklis 45 sätestatud nõuetele ja menetlustele, mida on täiendavalt täpsustatud komisjoni delegeeritud määrusega (EL) 2016/1450 (2).

                  (2)

                  Direktiivi 2014/59/EL artikli 45 lõikega 16 on ette nähtud, et kriisilahendusasutused peavad pädevate asutustega kooskõlastatult teavitama kehtestatud nõuetest Euroopa Pangandusjärelevalvet (EBA). Kõnealuse teabe kindlakstegemise ja EBA-le esitamise ühtsed vormingud, vormid ja määratlused tuleks kindlaks määrata nii, et need hõlbustaksid EBA-l MRELi kehtestamise otsuste jälgimist ja tagaksid kogu liidus ühtse lähenemisviisi.

                  (3)

                  Seoses gruppidega, kelle suhtes kohaldatakse konsolideeritud MRELi, tuleb selgitada, milline kriisilahendusasutus peaks esitama EBA-le teabe esiteks MRELi kohta, mis on kindlaks määratud asjaomase emaettevõtja jaoks, ja teiseks MRELi kohta, mida kohaldatakse tütarettevõtjate suhtes kas grupitasandi kriisilahendusasutuse ja tütarettevõtja eest individuaalselt vastutava kriisilahenduse ühisotsuse alusel või ühisotsuse puudumise korral tütarettevõtja kriisilahendusasutuse otsuse alusel. Tagamaks, et EBA-le esitatakse vajalik teave nii emaettevõtjate kui ka tütarettevõtjate kohta, peaks asjaomane grupitasandi kriisilahendusasutus konsolideeritud järelevalve eest vastutava asutusega kooskõlastatult teavitama EBAt nii individuaalselt kindlaks määratud MREList kui ka konsolideeritud alusel asjaomase emaettevõtja puhul kindlaks määratud MREList, ning grupi tütarettevõtjate eest vastutavad kriisilahendusasutused peaksid pädevate asutusega kooskõlastatult teavitama EBAt MREList, mis on kehtestatud igale nende jurisdiktsiooni kuuluvale krediidiasutusele.

                  (4)

                  Selleks et edendada MRELi kehtestamise otsustega seotud tavade lähenemist ja tugevdada EBA seirepädevust, tuleks kehtestada ühtsed aruandlusperioodid ja teabe esitamise tähtajad, mida kriisilahendusasutused peavad EBA-le teabe esitamisel järgima.

                  (5)

                  Käesolev määrus põhineb EBA poolt komisjonile esitatud rakenduslike tehniliste standardite eelnõul.

                  (6)

                  EBA on korraldanud käesoleva määruse aluseks oleva rakenduslike tehniliste standardite eelnõu kohta avalikud konsultatsioonid, analüüsinud võimaliku kaasnevat kulu ja kasu ning küsinud arvamust Euroopa Parlamendi ja nõukogu määruse (EL) nr 1093/2010 (3) artikli 37 kohaselt loodud pangandussektori sidusrühmade kogult,

            ON VASTU VÕTNUD KÄESOLEVA MÄÄRUSE:
      Artikkel 1
      Vormides esitatav teave
      1.   Selleks et teavitada EBAt omavahendite ja kõlblike kohustuste miinimumnõudest (edaspidi „MREL“) ning vajaduse korral direktiivi 2014/59/EL artikli 45 lõikes 13 sätestatud nõudest, mis on vastavalt kõnealuse direktiivi artikli 45 lõikele 16 kehtestatud igale nende jurisdiktsiooni kuuluvale krediidiasutusele individuaalselt ja konsolideeritud alusel, esitavad kriisilahendusasutused pädevate asutustega kooskõlastatult EBA-le käesoleva määruse I ja II lisas esitatud vormides ette nähtud teabe.
      2.   Seoses krediidiasutustega, mis kuuluvad gruppi, mille suhtes kohaldatakse konsolideeritud MRELi, esitavad kriisilahendusasutused pädevate asutustega kooskõlastatult EBA-le ka teabe, mis on kindlaks määratud III lisas esitatud vormis.
      3.   Lõigete 1 ja 2 kohaldamisel esitavad kriisilahendusasutused, kui see on ette nähtud II lisas esitatud vormis, kvalitatiivse teabe, millega võimalikult hästi põhjendatakse MRELi kehtestamise otsuseid, sealhulgas vajaduse korral viited individuaalsetele või grupi kriisilahenduskavadele, kriisilahendusasutuste avalikele otsustele või poliitilistele avaldustele või muudele tõendavatele dokumentidele.
      4.   II lisas kasutatud mõistetel on tähendus, mis on neile omistatud asjakohaste sätetega, millele on osutatud kõnealuse lisas esitatud tabeli asjakohases veerus.
      Artikkel 2
      Lihtsustatud aruandlusnõuded krediidiasutuste puhul, kelle suhtes kohaldatakse erandit, ja krediidiasutuste puhul, kelle puhul on rekapitaliseerimissumma null
      1.   Erandina käesoleva määruse artiklist 1 esitavad kriisilahendusasutused seoses krediidiasutustega, kelle puhul on vastavalt direktiivi 2014/59/EL artikli 45 lõigetele 11 või 12 MRELi kohaldamisest loobutud, EBA-le käesoleva määruse I lisas ja II lisa veergudes 10–90 ette nähtud teabe, ja seoses krediidiasutustega, kes kuuluvad gruppi, kelle suhtes kohaldatakse konsolideeritud MRELi, käesoleva määruse III lisas ette nähtud teabe.
      2.   Erandina käesoleva määruse artiklist 1 esitavad kriisilahendusasutused seoses krediidiasutustega, kelle puhul on vastavalt delegeeritud määruse (EL) 2016/1450 artikli 2 lõikele 2 rekapitaliseerimissumma null, EBA-le käesoleva määruse I lisas ja II lisa veergudes 10–120 ette nähtud teabe, ja seoses krediidiasutustega, kes kuuluvad gruppi, kelle suhtes kohaldatakse konsolideeritud MRELi, käesoleva määruse III lisas ette nähtud teabe.
      Artikkel 3
      Aruandev asutus gruppide puhul
      Seoses gruppidega, kelle suhtes kohaldatakse konsolideeritud MRELi, esitatakse artiklites 1 ja 2 osutatud teave järgmiselt:

                  a)

                  asjakohane grupitasandi kriisilahendusasutus teavitab konsolideeritud järelevalve eest vastutava asutusega kooskõlastatult EBAt nii individuaalselt kindlaks määratud MREList kui ka konsolideeritud alusel liidus tegutseva emaettevõtja või Euroopa Parlamendi ja nõukogu määruse (EL) nr 806/2014 (4) artiklis 2 osutatud emaettevõtja puhul kindlaks määratud MREList;

                  b)

                  asjakohased kriisilahendusasutused teavitavad pädeva asutusega kooskõlastatult EBAt MREList, mida kohaldatakse nende jurisdiktsiooni kuuluvate grupi tütarettevõtjate suhtes individuaalselt.

            Artikkel 4
      Aruandlusperioodid ja teabe esitamise tähtajad
      1.   Kriisilahendusasutused esitavad artiklis 1 osutatud teabe põhjendamatu viivituseta pärast MRELi kehtestamise otsuse vastuvõtmist või ajakohastamist.
      2.   Kriisilahendusasutused esitavad artiklis 2 osutatud teabe MRELi kohta, mis on kindlaks määratud ja mida kohaldatakse iga aasta 1. aprilli seisuga, sama aasta 30. aprilliks.
      Artikkel 5
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 1. märts 2018

               Komisjoni nimel

               president

            Jean-Claude JUNCKER

         (1)  ELT L 173, 12.6.2014, lk 190.

         (2)  Komisjoni 23. mai 2016. aasta delegeeritud määrus (EL) 2016/1450, millega täiendatakse Euroopa Parlamendi ja nõukogu direktiivi 2014/59/EL seoses regulatiivsete tehniliste standarditega, millega määratakse kindlaks omavahendite ja kõlblike kohustuste miinimumnõude kehtestamise metoodika kriteeriumid (ELT L 237, 3.9.2016, lk 1).

         (3)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

         (4)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT L 225, 30.7.2014, lk 1).

         I LISA

            Teave aruandva kriisilahendusasutuse kohta

                     Aruandev kriisilahendusasutus

                     Esitamise kuupäev

                     Kontaktisik

                     Nimi

                     E-post

                     Telefon

                     Üldised märkused (kui on)

         II LISA

            Teave MRELi kohta

                     Kohustuslik

                     Lihtsustatud aruandlusvorm
                     (kui veerus 90 vastatakse „Jah“)

                     Ei ole kohustuslik krediidiasutustele, kelle puhul on vastavalt delegeeritud määruse (EL) 2016/1450 artikli 2 lõikele 2 rekapitaliseerimissumma null

                     Täidavad kõik krediidiasutused

                     Täidavad krediidiasutused, kelle puhul on vastavalt delegeeritud määruse (EL) 2016/1450 artikli 2 lõikele 2 rekapitaliseerimissumma null

                     Nõude liik

                     Kohustused ja omavahendid kokku

                     Koguriskipositsioon

                     Finantsvõimenduse määra nimetaja

                     Kahjumi katmise summa

                     Rekapitaliseerimissumma

                     Kriisilahenduskõlblikkust pärssivate takistuste, suuruse, süsteemse riski ja hoiuste tagamise skeemide osamaksetega seotud korrigeerimised

                     MRELi kombineeritud hindamine

                     Ülemineku- või kriisilahendusjärgne kord (kui see on ajakohane)

                     Viide õigussättele

                     Direktiivi 2014/59/EL artikli 45 lõiked 7 ja 8 või määruse (EL) nr 806/2014 artikli 12 lõige 8

                     Üldine teave

                     Direktiivi 2014/59/EL artikli 45 lõiked 11 ja 12 või määruse (EL) nr 806/2014 artikli 12 lõige 10

                     Lihtsustatud aruandlusvorm
                     (kui see on asjakohane)

                     Komisjoni rakendusmääruse (EL) 2016/962 artikli 1 lõige 4

                     Komisjoni delegeeritud määruse (EL) 2016/1450 artikli 1 lõige 4

                     Komisjoni delegeeritud määruse (EL) 2016/1450 artikli 1 lõike 5 punkti b alapunkt i ja/või alapunkt ii

                     Direktiivi 2014/59/EL artikli 45 lõiked 9 ja 10

                     Komisjoni delegeeritud määruse (EL) 2016/1450 artikli 7 lõige 2

                     Komisjoni delegeeritud määruse (EL) 2016/1450 artikli 2 lõige 3 ning määruse (EL) nr 575/2013 artikli 92 lõiked 3 ja 4 (1)

                     Komisjoni delegeeritud määruse (EL) 2016/1450 artikli 2 lõige 3 ning määruse (EL) nr 575/2013 artikli 429 lõiked 4–11

                     Komisjoni delegeeritud määruse (EL) 2016/1450 artikli 1 lõige 4

                     Komisjoni delegeeritud määruse (EL) 2016/1450 artikli 1 lõike 5 punkti b alapunkt i

                     Komisjoni delegeeritud määruse (EL) 2016/1450 artikli 1 lõike 5 punkti b alapunkt ii

                     Komisjoni delegeeritud määruse (EL) 2016/1450 artikli 2 lõiked 5 ja 6

                     Komisjoni delegeeritud määruse (EL) 2016/1450 artikli 2 lõiked 7 ja 8

                     Komisjoni delegeeritud määruse (EL) 2016/1450 artikli 2 lõige 8

                     Komisjoni delegeeritud määruse (EL) 2016/1450 artikli 2 lõige 9

                     Komisjoni delegeeritud määruse (EL) 2016/1450 artikli 2 lõige 10

                     Komisjoni delegeeritud määruse (EL) 2016/1450 artikkel 3

                     Komisjoni delegeeritud määruse (EL) 2016/1450 artikkel 5

                     Komisjoni delegeeritud määruse (EL) 2016/1450 artikkel 6

                     Komisjoni delegeeritud määruse (EL) 2016/1450 artikli 7 lõige 1

                     Komisjoni delegeeritud määruse (EL) 2016/1450 artikli 7 lõige 2

                     Direktiivi 2014/59/EL artikli 45 lõige 13

                     Komisjoni delegeeritud määruse (EL) 2016/1450 artikkel 8

                     Komisjoni delegeeritud määruse (EL) 2016/1450 artikli 8 lõige 2

                     Juriidilise isiku tunnus (LEI kood)

                     Konsolideeritud või individuaalne nõue?

                     Üksuse nimi

                     Asutamisjärgne liikmesriik

                     Kas aruandev kriisilahendusasutus on grupitasandi kriisilahendusasutus?

                     MRELi kehtestamise otsuse või erandi tegemise otsuse kuupäev

                     Kas kriisilahendusasutus on MRELi kohaldamisest loobunud?

                     Märkused

                     Lihtsustatud aruandlusvorm (kui see on asjakohane)

                     Krediidiasutuse kategooria (kui see on asjakohane)

                     Kas MREL võrdub vaikimisi ette nähtud kahjumi katmise summaga?

                     Kahjumi katmise summa korrigeerimise liik (kui see on asjakohane)

                     Ühisotsusega kehtestatud MREL

                     Praegune

                     Kirje 140 aruandekuupäev

                     Praegune

                     Kirje 160 aruandekuupäev

                     Eeldatav pärast kriisilahendust

                     Märkused

                     Praegune

                     Kirje 200 aruandekuupäev

                     Eeldatav pärast kriisilahendust

                     Märkused

                     Komisjoni delegeeritud määruse (EL) 2016/1450 artikli 1 lõike 4 kohane vaikimisi ette nähtud kahjumi katmise summa

                     Ülespoole korrigeerimine

                     Ülespoole korrigeerimise liik (liigid)

                     Märkused

                     Allapoole korrigeerimine

                     Allapoole korrigeerimise liik (liigid)

                     Märkused

                     Kokku (240 + 250 + 280)

                     Tegevusloa saamise tingimuste täitmiseks

                     Vaikimisi ette nähtud täiendav summa turu usalduse säilitamiseks puhvrite nõuete täitmise teel

                     Korrigeerimine turu usalduse säilitamiseks pärast võrdlusgrupiga võrdlemist

                     Märkused

                     Allapoole korrigeerimine, võttes arvesse pädevalt asutuselt saadud teavet krediidiasutuse ärimudeli, rahastamismudeli ja üldise riskiprofiili kohta

                     Märkused

                     Veeru 330 korrigeerimine seoses grupi tütarettevõtjatega

                     Märkused

                        Kokku (320 + 330 + 340 + 360 + 380)

                     Seoses kohustuste ja nõudeõiguste teisendamise vahendi rakendusalast väljajätmisega

                     Märkused

                     Seoses suuruse ja süsteemse riskiga

                     Märkused

                     Seoses hoiuste tagamise skeemi osamaksetega kriisilahenduse rahastamiseks

                     Märkused

                        Kokku (410 + 430 + 450)

                        Kokku (310 + 400 + 470)

                     MREL %na kohustuste ja omavahendite kogusummast (480 / 140)

                     MRELi %, mis tuleb täita lepinguliste kohustuste ja nõudeõiguste teisendamise vahenditega

                     Kuupäev, mil veerus 490 märgitud nõue peab olema täidetud

                     Üleminekukorra liik

                     Kavandatud MREL (%na kohustuste ja omavahendite kogusummast)

                     Kavandatud kohaldamise alguskuupäev

                     Kavandatud MREL (%na kohustuste ja omavahendite kogusummast)

                     Kavandatud kohaldamise alguskuupäev

                     Kavandatud MREL (%na kohustuste ja omavahendite kogusummast)

                     Kavandatud kohaldamise alguskuupäev

                     Kavandatud MREL (%na kohustuste ja omavahendite kogusummast)

                     Kavandatud kohaldamise alguskuupäev

                     Raamatupidamistava

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.6.2013, lk 1).

         III LISA

            MRELi asukoht

                     Krediidiasutus

                     Kõrgeima tasandi emaettevõtja

                     Liidus tegutsev emaettevõtja

                     Asjakohane vahetu emaettevõtja

                     Juriidilise isiku tunnus (LEI kood)

                     Üksuse nimi

                     Asutamisjärgne liikmesriik

                     LEI kood

                     Üksuse nimi

                     Asutamisjärgne riik

                     LEI kood

                     Üksuse nimi

                     Asutamisjärgne liikmesriik

                     LEI kood

                     Üksuse nimi

                     Asutamisjärgne riik


title: Komisjoni rakendusmäärus (EL) 2018/309, 1. märts 2018, milles käsitletakse toimeaine propineebi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa (EMPs kohaldatav tekst )

text:
               2.3.2018

               ET

               Euroopa Liidu Teataja

               L 60/16

         KOMISJONI RAKENDUSMÄÄRUS (EL) 2018/309,
   1. märts 2018,
   milles käsitletakse toimeaine propineebi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 ja artikli 78 lõiget 2,
   ning arvestades järgmist:

               (1)

               Komisjoni direktiiviga 2003/39/EÜ (2) kanti toimeaine propineeb nõukogu direktiivi 91/414/EMÜ (3) I lisasse.

               (2)

               Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Toimeaine propineebi heakskiit, nagu on sätestatud rakendusmääruse (EL) nr 540/2011 lisa A osas, aegub 31. jaanuaril 2019.

               (4)

               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus propineebi heakskiidu pikendamiseks.

               (5)

               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

               (6)

               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 1. oktoobril 2015 Euroopa Toiduohutusametile (edaspidi „toiduohutusamet“) ja komisjonile.

               (7)

               Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

               (8)

               15. novembril 2016 esitas toiduohutusamet komisjonile oma järelduse (6) selle kohta, kas propineeb võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet jõudis järeldusele, et taimsete ja loomsete toodete puhul ei ole võimalik hinnata tarbijatele avalduvat riski manustamisel toidu kaudu. Toimikus esitatud andmetele tuginedes ei olnud võimalik viia lõpule propineebi asjakohaste metaboliitide hindamist.

               (9)

               Lisaks rõhutas toiduohutusamet kriitilist probleemi propineebi puhul, mis on seotud asjaomase metaboliidi 4-metüülimidasolidiin-2-tiooniga (PTU), millel on endokriinseid häireid põhjustavad omadused ja mis on klassifitseeritud 2. kategooria reproduktiivtoksiliseks aineks ning mis on mürgine kilpnäärme suhtes.

               (10)

               Lisaks ei olnud toiduohutusametil võimalik lõpule viia hindamist meemesilaste vastsetele avalduva riski kohta ning amet jõudis järeldusele, et propineebi puhul ei saa välistada suurt riski meemesilaste vastsete arengule.

               (11)

               Komisjon palus, et taotluse esitaja esitaks oma märkused toiduohutusameti järelduste kohta. Lisaks palus komisjon rakendusmääruse (EL) nr 844/2012 artikli 14 lõike 1 kolmanda lõigu kohaselt, et taotleja esitaks oma märkused pikendamist käsitleva esialgse aruande kohta. Taotleja esitas oma märkused ja need on põhjalikult läbi vaadatud.

               (12)

               Vaatamata taotleja esitatud väidetele ei ole võimalik kõnealuse ainega seotud probleeme lahendatuks lugeda.

               (13)

               Tuvastatud riskide põhjal võib öelda, et vähemalt ühe taimekaitsevahendi ühe või mitme iseloomuliku kasutusviisi puhul ei ole leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seega on asjakohane jätta toimeaine propineebi heakskiit vastavalt kõnealuse määruse artikli 20 lõike 1 punktile b pikendamata.

               (14)

               Seepärast tuleks komisjoni rakendusmäärust (EL) nr 540/2011 vastavalt muuta.

               (15)

               Liikmesriikidele tuleks anda piisavalt aega propineebi sisaldavate taimekaitsevahendite lubade tagasi võtmiseks.

               (16)

               Kui liikmesriigid annavad propineebi sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt 22. juunil 2019.

               (17)

               Komisjoni rakendusmäärusega (EL) 2018/84 (7) pikendati propineebi heakskiidu kehtivusaega 31. jaanuarini 2019, et uuendamise saaks lõpule viia enne kõnealuse aine heakskiidu aegumist. Kuna aga pikendamata jätmise kohta on otsus tehtud enne kuupäeva, mil heakskiidu pikendamine aegub, tuleks hakata käesolevat määrust kohaldama nii kiiresti kui võimalik.

               (18)

               Käesolev määrus ei piira õigust esitada määruse (EÜ) nr 1107/2009 artikli 7 kohaselt uut taotlust propineebi heakskiitmiseks.

               (19)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamata jätmine
   Toimeaine propineebi heakskiitu ei pikendata.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osas jäetakse välja 54. rida, milles käsitletakse propineebi.
   Artikkel 3
   Üleminekumeetmed
   Liikmesriigid võtavad toimeainet propineebi sisaldavate taimekaitsevahendite load tagasi hiljemalt 22. juunil 2018.
   Artikkel 4
   Ajapikendus
   Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõppeb hiljemalt 22. juunil 2019.
   Artikkel 5
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. märts 2018

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 15. mai 2003. aasta direktiiv 2003/39/EÜ, millega muudetakse nõukogu direktiivi 91/414/EMÜ toimeainete propineebi ja propüsamiidi lisamisega (ELT L 124, 20.5.2003, lk 30).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      (6)  EFSA (Euroopa Toiduohutusamet), 2016. Conclusion on the peer review of the pesticide risk assessment of the active substance propineb („Järeldused toimeaine propineebi pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2016;14(11):4605, 26 lk, doi:10.2903/j.efsa.2016.4605.

      (7)  Komisjoni 19. jaanuari 2018. aasta rakendusmäärus (EL) 2018/84, millega muudetakse rakendusmäärust (EL) nr 540/2011 seoses toimeainete kloropürifossi, metüülkloropürifossi, klotianidiini, vaseühendite, dimoksüstrobiini, mankotseebi, mekoprop-P, metiraami, oksamüüli, petoksamiidi, propikonasooli, propineebi, propüsamiidi, püraklostrobiini ja zoksamiidi heakskiidu kehtivusaja pikendamisega (ELT L 16, 20.1.2018, lk 8).


title: Komisjoni rakendusmäärus (EL) 2018/316, 2. märts 2018, millega määratakse kindlaks teraviljasektori imporditollimaksud, mida kohaldatakse alates 3. märtsist 2018

text:
               3.3.2018

               ET

               Euroopa Liidu Teataja

               L 61/1

         KOMISJONI RAKENDUSMÄÄRUS (EL) 2018/316,
   2. märts 2018,
   millega määratakse kindlaks teraviljasektori imporditollimaksud, mida kohaldatakse alates 3. märtsist 2018
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 183,
   ning arvestades järgmist:

               (1)

               Komisjoni määruse (EL) nr 642/2010 (2) artikli 1 lõikega 1 on ette nähtud, et CN-koodide 1001 11 00, 1001 19 00, ex 1001 91 20 (pehme seemnenisu), ex 1001 99 00 (kõrgekvaliteediline pehme nisu, v.a seemnenisu), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks on võrdne nende toodete importimise ajal kehtiva sekkumishinnaga, mida on suurendatud 55 % ning vähendatud vastava partii CIF-impordihinna võrra. Kõnealune imporditollimaks ei tohi siiski ületada ühise tollitariifistiku tollimaksumäära.

               (2)

               Määruse (EL) nr 642/2010 artikli 1 lõikega 2 on ette nähtud, et nimetatud artikli lõikes 1 osutatud imporditollimaksu arvutamiseks kehtestatakse kõnealuses lõikes osutatud toodetele regulaarselt tüüpilised CIF-impordihinnad.

               (3)

               Määruse (EL) nr 642/2010 artikli 2 lõike 1 kohaselt on nimetatud määruse artikli 1 lõikes 1 osutatud toodete imporditollimaksu arvutamiseks kasutatav impordihind iga päeva tüüpiline CIF-impordihind, mis on kindlaks määratud nimetatud määruse artikliga 5 ette nähtud korras.

               (4)

               Alates 21. septembrist 2017 arvutatakse Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete imporditollimaks määruse (EL) nr 642/2010 artikli 2 lõike 5 kohaselt.

               (5)

               Seepärast tuleks alates 3. märtsist 2018 kehtestada imporditollimaksud, mida kohaldatakse uute maksude jõustumiseni.

               (6)

               Kooskõlas määruse (EL) nr 642/2010 artikli 2 lõikega 2 peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 642/2010 artikli 1 lõikes 1 osutatud teraviljasektori imporditollimaksud, mida kohaldatakse alates 3. märtsist 2018, on sätestatud käesoleva määruse I lisas, lähtudes II lisas esitatud teabest.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. märts 2018

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 20. juuli 2010. aasta määrus (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas (ELT L 187, 21.7.2010, lk 5).

      I LISA

                     Määruse (EL) nr 642/2010 artikli 1 lõikes 1 osutatud toodete imporditollimaksud, mida kohaldatakse alates 3. märtsist 2018

                  CN-kood

                  Kaupade kirjeldus

                  Imporditollimaks (1)
                      (2)

                  (eurot/tonn)

                  1001 11 00

                  Kõva NISU, seemneks

                  0,00

                  1001 19 00

                  Kõva NISU, kõrge kvaliteediga, v.a seemneks

                  0,00

                  keskmise kvaliteediga, v.a seemneks

                  0,00

                  madala kvaliteediga, v.a seemneks

                  0,00

                  ex 1001 91 20

                  Harilik NISU, seemneks

                  0,00

                  ex 1001 99 00

                  Harilik NISU, kõrge kvaliteediga, v.a seemneks

                  0,00

                  1002 10 00

                  RUKIS, seemneks

                  0,00

                  1002 90 00

                  RUKIS, v.a seemneks

                  0,00

                  1005 10 90

                  MAISITERAD, seemneks (v.a hübriidid)

                  0,00

                  1005 90 00

                  MAISITERAD, v.a seemneks (3)

                  0,00

                  1007 10 90

                  TERASORGO, seemneks (v.a hübriidid)

                  0,00

                  1007 90 00

                  TERASORGO, v.a seemneks

                  0,00

         (1)  Importija võib taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                  —

                  3 euro võrra tonni kohta, kui lossimissadam asub Vahemere ääres (alates Gibraltari väinast) või Musta mere ääres ning kaup saabub liitu Atlandi ookeani või Suessi kanali kaudu,

                  —

                  2 euro võrra tonni kohta, kui lossimissadam asub Taanis, Eestis, Iirimaal, Lätis, Leedus, Poolas, Soomes, Rootsis, Ühendkuningriigis või Pürenee poolsaare Atlandi ookeani ääres.

         (2)  Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete puhul arvutatakse tollimaks määruse (EL) nr 642/2010 artikli 2 lõike 5 kohaselt.

         (3)  Importija võib taotleda imporditollimaksu vähendamist ühtse määra alusel 24 euro võrra tonni kohta, kui on täidetud määruse (EL) nr 642/2010 artiklis 3 kehtestatud tingimused.

      II LISA

         I LISAS KEHTESTATUD IMPORDITOLLIMAKSUDE ARVUTAMISEL ARVESTATAVAD TEGURID

                  1.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              (eurot/tonn)

                              Pehme nisu (1)

                              Mais

                              Börs

                              Minneapolis

                              Chicago

                              Noteering

                              194,602

                              118,235

                              Mehhiko lahe lisatasu

                              84,909

                              21,861

                              Suure järvistu lisatasu

                              —

                              —

                  2.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              Lasti veokulud: Mehhiko laht – Rotterdam:

                              17,619 eurot/t

                              Lasti veokulud: Suur järvistu – Rotterdam:

                              — eurot/t

         (1)  Lisatasu 14 eurot tonni kohta sisse arvestatud (määruse (EL) nr 642/2010 artikli 5 lõige 3).


title: Komisjoni rakendusmäärus (EL) 2018/317, 2. märts 2018, millega kehtestatakse erand nõukogu määrusest (EÜ) nr 1967/2006 seoses teatavates Itaalia territoriaalvetes väikese plankmudila (Aphia minuta) püüdmiseks kasutatavate paadinootade miinimumkaugusega rannikust ja vee miinimumsügavusega nende kasutamisel

text:
               5.3.2018

               ET

               Euroopa Liidu Teataja

               L 62/1

         KOMISJONI RAKENDUSMÄÄRUS (EL) 2018/317,
   2. märts 2018,
   millega kehtestatakse erand nõukogu määrusest (EÜ) nr 1967/2006 seoses teatavates Itaalia territoriaalvetes väikese plankmudila (Aphia minuta) püüdmiseks kasutatavate paadinootade miinimumkaugusega rannikust ja vee miinimumsügavusega nende kasutamisel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 2006. aasta määrust (EÜ) nr 1967/2006, mis käsitleb Vahemere kalavarude säästva kasutamise majandamismeetmeid, (1) eriti selle artikli 13 lõiget 5,
   ning arvestades järgmist:

               (1)

               Määruse (EÜ) nr 1967/2006 artikli 13 lõike 1 kohaselt on keelatud veetavate püügivahendite kasutamine rannikust kuni 3 meremiili kaugusel või kuni 50 m kaugusel samasügavusjoonest, kui kõnealune sügavus saavutatakse rannikule lähemal.

               (2)

               Liikmesriigi taotluse korral võib komisjon teha määruse (EÜ) nr 1967/2006 artikli 13 lõikest 1 erandi, sel juhul peavad olema täidetud teatavad artikli 13 lõigetes 5 ja 9 sätestatud tingimused.

               (3)

               Komisjon sai 10. jaanuaril 2014 Itaalialt taotluse, milles paluti teha erand kõnealuse määruse artikli 13 lõike 1 esimesest lõigust seoses paadinootade kasutamisega väikese plankmudila (Aphia minuta) püüdmiseks Manfredonia lahe rannikuga piirnevates Itaalia territoriaalvetes (Apuulia maakond).

               (4)

               Taotlus hõlmab Manfredonia merendusdirektoraadis registreeritud laevu, millega on kala püütud üle viie aasta ning mida kasutatakse vastavalt majandamiskavale, millega reguleeritakse paadinootadega toimuvat väikese plankmudila (Aphia minuta) püüki Manfredonia püügipiirkonnas.

               (5)

               Kalanduse teadus-, tehnika- ja majanduskomitee (STECF) hindas Itaalia taotletud erandit ja sellega seotud majandamiskava 2016. aasta juulis. STECF rõhutas, et vaja on selgitada püügikoormust, kasutatavaid püügivahendeid ning seiret käsitlevaid ja teaduslikke andmeid. Itaalia esitas komisjonile piisavad selgitused ja vaatas neile vastavalt läbi oma majandamiskava, kus ta tegi muudatusi kasutatavate püügivahendite osas, vähendas püügikoormust ja muutis seiremeetmed veelgi tõhusamaks.

               (6)

               Itaalia võttis majandamiskava vastu dekreediga (2) vastavalt määruse (EÜ) nr 1967/2006 artikli 19 lõikele 2.

               (7)

               Itaalia eranditaotlus vastab määruse (EÜ) nr 1967/2006 artikli 13 lõigetes 5 ja 9 sätestatud tingimustele.

               (8)

               Täpsemalt on kõnealusele merepiirkonnale omased teatavad geograafilised takistused, kuna mandrilava ei ulatu kaugele ja püütavat liiki esineb vaid teatavates rannikuala piirkondades ning üksnes sügavuses, mis jääb alla 50 meetri. Seega on püügiala piiratud.

               (9)

               Paadinootasid kasutatakse ranniku lähedal madalas vees toimuval püügil. Noodapüügi laadist tulenevalt ei ole seda muude püügivahenditega võimalik teha.

               (10)

               Paadinootadega püük ei mõjuta märkimisväärselt mere keskkonda ja on väga selektiivne, sest noodad heidetakse vette, ilma et need puudutaks merepõhja, kuna merepõhjast kogutud materjal kahjustaks sihtliike ja teeks sihtliigi püütud isendite väljavalimise nende erilise väiksuse tõttu võimatuks.

               (11)

               Itaalia taotletud erand mõjutab 100 laeva, kuid päevas antakse luba ainult 30 laevale (kasutusel on asjakohane käibel põhinev süsteem). Seega võib järeldada, et erand mõjutab vaid väheseid laevu.

               (12)

               Kõnealused laevad on lisatud nimekirja, mis on edastatud komisjonile vastavalt määruse (EÜ) nr 1967/2006 artikli 13 lõike 9 nõuetele.

               (13)

               Itaalia majandamiskavas on sätestatud kõik asjakohased kalandusalased mõisted ja selle kavaga tagatakse, et tulevikus püügikoormust ei suurendata, sest püügiload väljastatakse 100 konkreetsele laevale, kellel on juba lubatud Itaalias kala püüda.

               (14)

               Asjaomane püük vastab määruse (EÜ) nr 1967/2006 artikli 4 tingimustele, sest Itaalia majandamiskavas on sõnaselgelt keelatud kalapüük kaitsealuste elupaikade kohal.

               (15)

               Määruse (EÜ) nr 1967/2006 artikli 8 lõike 1 punktis h sätestatud nõuet ei kohaldata, sest see on seotud traaleritega.

               (16)

               Seoses nõudega järgida määruse (EÜ) nr 1967/2006 artikli 9 lõiget 3, millega kehtestatakse võrgusilma alammõõt, märgib komisjon, et Itaalia andis kooskõlas määruse (EÜ) nr 1967/2006 artikli 9 lõikega 7 oma majandamiskavas loa teha kõnealustest sätetest erand, arvestades, et asjaomane püük on väga selektiivne, mõjutab mere keskkonda väga vähe ja seda ei mõjuta kõnealuse määruse artikli 4 lõike 5 sätted.

               (17)

               Asjaomane püük toimub rannikule väga lähedal ega häiri seepärast muude laevade tegevust.

               (18)

               Itaalia majandamiskavaga tagatakse, et määruse (EÜ) nr 1967/2006 III lisas esitatud liikide püük on minimaalne. Lisaks märgitakse, et vastavalt Itaalia majandamiskava peatükile 6.1.2 on väikese plankmudila (Aphia minuta) püügihooajaks igal aastal kehtestatud piiratud ajavahemik 1. novembrist kuni 31. märtsini.

               (19)

               Paadinootadega püügi eesmärk ei ole püüda peajalgseid.

               (20)

               Asjaomase püügitegevuse puhul on täidetud nõukogu määruse (EÜ) nr 1224/2009 (3) artiklites 14 ja 15 sätestatud registreerimisnõuded.

               (21)

               Itaalia majandamiskava hõlmab kalapüügi seire meetmeid, nagu on ette nähtud määruse (EÜ) nr 1967/2006 artikli 13 lõike 9 kolmanda lõiguga.

               (22)

               Seetõttu tuleks taotletud erandit lubada.

               (23)

               Itaalia peaks esitama komisjonile regulaarsed aruanded kooskõlas Itaalia majandamiskavas kehtestatud seirekavaga.

               (24)

               Erandi kehtivusaja piiramine tagab võimaluse võtta viivitamata parandavaid majandamismeetmeid juhul, kui komisjonile esitatav aruanne näitab püütava liigi kehva kaitsestaatust; samuti võimaldab piiratud kehtivusaeg koguda paremaid teadusandmeid majandamiskava täiustamiseks.

               (25)

               Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erand
   1.   Määruse (EÜ) nr 1967/2006 artikli 13 lõiget 1 ei kohaldata Manfredonia lahe rannikuäärsetes Itaalia territoriaalvetes väikese plankmudila (Aphia minuta) püügil paadinootadega.
   2.   Lõikes 1 osutatud paadinootasid kasutavad laevad:

               a)

               mis on registreeritud Manfredonia merendusdirektoraadis;

               b)

               millega on kala püütud üle viie aasta ja mille puhul tulevikus ei suurendata varem kasutatud püügikoormust ning

               c)

               millel on püügiluba ja mis tegutsevad Itaalia poolt vastavalt määruse (EÜ) nr 1967/2006 artikli 19 lõikele 2 vastu võetud majandamiskava alusel.

         Artikkel 2
   Seirekava ja aruanne
   Itaalia esitab komisjonile ühe aasta jooksul alates käesoleva määruse jõustumisest aruande, mis on koostatud vastavalt Itaalia majandamiskavas kehtestatud seirekavale.
   Artikkel 3
   Jõustumine ja kohaldamisaeg
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 8. märtsist 2018 kuni 8. märtsini 2021.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. märts 2018

            Komisjoni nimel

            president

         Jean-Claude JUNCKER

      (1)  ELT L 409, 30.12.2006, parandatud versioon ELT L 36, 8.2.2007, lk 6.

      (2)  „Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.“, vastu võetud 28. detsembril 2017.

      (3)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).


title: Komisjoni rakendusmäärus (EL) 2018/329, 5. märts 2018, millega määratakse Euroopa Liidu loomade heaolu referentkeskus (EMPs kohaldatav tekst )

text:
               6.3.2018

               ET

               Euroopa Liidu Teataja

               L 63/13

         KOMISJONI RAKENDUSMÄÄRUS (EL) 2018/329,
   5. märts 2018,
   millega määratakse Euroopa Liidu loomade heaolu referentkeskus
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 95 lõiget 1,
   ning arvestades järgmist:

               (1)

               Komisjon viis kooskõlas määruse (EL) 2017/625 artikliga 95 läbi avaliku valikumenetluse, et valida välja ja määrata Euroopa Liidu loomade heaolu referentkeskus, kes peaks toetama komisjoni ja liikmesriikide meetmeid, mis on seotud kõnealuse määruse artikli 1 lõike 2 punktis f osutatud loomade heaolunõudeid käsitlevate eeskirjade kohaldamisega.

               (2)

               Selle menetluse jaoks ametisse nimetatud hindamis- ja valikukomisjon jõudis järeldusele, et Wageningen Livestock Research'i juhitav konsortsium, kuhu kuuluvad ka Aarhusi ülikool ja Friedrich-Loeffler-Institut, vastab määruse (EL) 2017/625 artikli 95 lõikes 3 sätestatud nõuetele ja võiks vastutada kõnealuse määruse artiklis 96 sätestatud ülesannete täitmise eest.

               (3)

               Seepärast tuleks kõnealune konsortsium määrata Euroopa Liidu loomade heaolu referentkeskuseks, kes vastutab tugiülesannete täitmise eest, kui need on hõlmatud referentkeskuse ühe- või mitmeaastaste tööprogrammidega. Programmid tuleks koostada kooskõlas Euroopa Parlamendi ja nõukogu määruse (EL) nr 652/2014 (2) artikli 36 kohaselt komisjoni vastuvõetud asjaomaste tööprogrammide eesmärkide ja prioriteetidega.

               (4)

               Määramine tuleks läbi vaadata iga viie aasta järel alates käesoleva määruse kohaldamise päevast.

               (5)

               Kooskõlas määruse (EL) 2017/625 artikli 167 lõikes 3 sätestatud kohaldamise kuupäevaga tuleks käesolevat määrust kohaldada alates 29. aprillist 2018,

         ON VASTU VÕTNUD KÄESOLEVA MÄÄRUSE:
   Artikkel 1
   Euroopa Liidu loomade heaolu referentkeskuseks, kes vastutab komisjoni ja liikmesriikide poolt loomade heaolunõuete valdkonnas võetavate horisontaalmeetmete toetamise eest, määratakse järgmine konsortsium.

               Nimi

               :

               Wageningen Livestock Research'i juhitav konsortsium, kuhu kuuluvad ka Aarhusi ülikool ja Friedrich-Loeffler-Institut.

               Aadress

               :

                           Drevendaalsesteeg 4

                           6708 PB Wageningen

                           MADALMAAD

         Määramine vaadatakse läbi iga viie aasta järel alates käesoleva määruse kohaldamise päevast.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 29. aprillist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2018

            Komisjoni nimel

            president

         Jean-Claude JUNCKER

      (1)  ELT L 95, 7.4.2017, lk 1

      (2)  Euroopa Parlamendi ja nõukogu 15. mai 2014. aasta määrus (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ (ELT L 189, 27.6.2014, lk 1).